29 Μαρτίου, 2024

**Ευρωπαϊκός Διαγωνισμός Στατιστικής,**

**Εθνική Φάση - Αποτελέσματα**

Η Στατιστική Υπηρεσία, το Υπουργείο Παιδείας, Αθλητισμού και Νεολαίας, το Πανεπιστήμιο Κύπρου και η Κυπριακή Στατιστική Εταιρεία ανακοινώνουν την ολοκλήρωση της Εθνικής φάσης του Ευρωπαϊκού Διαγωνισμού Στατιστικής 2023-24.

Δικαίωμα συμμετοχής στην εθνική φάση του Ευρωπαϊκού Διαγωνισμού Στατιστικής έχουν όλοι οι μαθητές/τριες δευτεροβάθμιας εκπαίδευσης που φοιτούν σε αναγνωρισμένα εκπαιδευτικά ιδρύματα της Κύπρου. Οι μαθητές/τριες συμμετείχαν σε ομάδες των 2 έως 3 ατόμων και για κάθε ομάδα είχε οριστεί, από το σχολείο, ένας υπεύθυνος εκπαιδευτικός ο ρόλος του οποίου ήταν η επίβλεψη της εργασίας, ο συντονισμός και η καθοδήγηση της ομάδας. Οι ομάδες συμμετείχαν σε μία από δύο κατηγορίες, ως ακολούθως:

Κατηγορία A: Λυκειακός κύκλος [μέχρι 18 ετών στις 31/12/2023]

Κατηγορία B: Γυμνασιακός κύκλος [μέχρι 16 ετών στις 31/12/2023]

Ο Διαγωνισμός περιλάμβανε δύο εργασίες. Η Πρώτη Εργασία, στην οποία έλαβαν μέρος συνολικά 154 ομάδες αποτελούμενες από 449 μαθητές/μαθήτριες, περιλάμβανε τρία μέρη ως ακολούθως: (α) Δοκίμιο βασικών γνώσεων, (β) Δοκίμιο χρήσης επίσημων πηγών στατιστικών δεδομένων και (γ) Δοκίμιο ερμηνείας στατιστικών εκθέσεων. Οι 10 πρώτες ομάδες με την υψηλότερη βαθμολογία στην κατηγορία του Λυκείου και οι 11 πρώτες (λόγω διπλής ισοβαθμίας στη δέκατη θέση) στην κατηγορία του Γυμνασίου, προκρίθηκαν στη Δεύτερη Εργασία, κατά την οποία οι ομάδες ετοίμασαν μια παρουσίαση στατιστικής ανάλυσης δεδομένων, προϊόν επεξεργασίας ενός συνόλου δεδομένων το οποίο δόθηκε από τους διοργανωτές. Για πρώτη φορά φέτος, στο πλαίσιο της εθνικής φάσης του Διαγωνισμού, οι ομάδες παρουσίασαν την εργασία τους ενώπιον κριτικής επιτροπής. Η τελική κατάταξη των ομάδων με βάση τη βαθμολογία της δεύτερης εργασίας, ανέδειξε τη νικήτρια ομάδα σε κάθε κατηγορία.

Βραβεύονται οι νικήτριες ομάδες της εθνικής φάσης, μία από την κατηγορία Α και μία από την κατηγορία Β, καθώς και οι ομάδες που έχουν τη δεύτερη υψηλότερη βαθμολογία. Οι νικήτριες ομάδες λαμβάνουν τα εξής βραβεία: για τον υπεύθυνο εκπαιδευτικό της νικήτριας ομάδας ένα tablet και για κάθε μαθητή/τρια-μέλος της νικήτριας ομάδας 200 ευρώ. Οι ομάδες στη δεύτερη θέση της κατάταξης λαμβάνουν τα ακόλουθα βραβεία: για τον υπεύθυνο εκπαιδευτικό της ομάδας μία γραφική ταμπλέτα και για κάθε μαθητή/τρια-μέλος της ομάδας 50 ευρώ. Οι δύο πρώτες ομάδες σε κάθε κατηγορία, κατά σειρά επιτυχίας, έχουν το δικαίωμα να εκπροσωπήσουν την Κύπρο στην Ευρωπαϊκή φάση του διαγωνισμού.

Πληροφορίες σχετικά με τη διοργάνωση της τελετής βράβευσης θα ανακοινωθούν εν ευθέτω χρόνω.

Τα αποτελέσματα της Εθνικής φάσης του Ευρωπαϊκού Διαγωνισμού Στατιστικής 2023-24 είναι τα ακόλουθα:

**Κατηγορία A: Λυκειακός κύκλος [μέχρι 18 ετών στις 31/12/2023]**

**1ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Ομάδα: MEANBOYS

Μέλη: Μιχάλης Οικονομίδης, Αλέξανδρος Σταύρου, Κωνσταντίνος Τορναρίτης

Καθηγητής: Χρίστος Αναστασιάδης

**2ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Ομάδα: STATALES

Μέλη: Άντρια Πορνάρη, Αντώνης Σολωμού, Κωνσταντίνος Χριστοφόρου

Καθηγήτρια: Άντρη Ελπιδοφόρου

**Εύφημη Μνεία απονέμεται στις ομάδες:**

Ομάδα: NEMO

Μέλη: Μαρία Καμπανελλά, Νικόλας Κεφαλωνίτης, Ειρήνη Κωνσταντίνου

Καθηγητής: Νικόλας Γερμανός

Ομάδα: DASTATS1

Μέλη: Γιώργος Βραχίμης, Ανδρέας Μιχαηλίδης, Μαρία Τσουνάκα

Καθηγητής: Χρίστος Θεοδούλου

Ομάδα: AVERAGETM

Μέλη: Νεκτάριος Αβρααμίδης, Τάκης Σολομωνίδης, Γιώργος Στύλλας

Καθηγήτρια: Αφροδίτη Ματθαίου

**Κατηγορία B: Γυμνασιακός κύκλος [μέχρι 16 ετών στις 31/12/2023]**

**1ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Ομάδα: STATOCRATS

Μέλη: Άντρεα Αντωνίου, Δανάη Κυπριδάκη, Μαρία Φιλίππου

Καθηγήτρια: Μαρία Μαυραγάνη

**2ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Ομάδα: ANGELMATH1

Μέλη: Ειρήνη Πιττάλη, Κυπριανός Ραφαήλ Σάββα, Ανδρέας Χριστοδούλου

Καθηγήτρια: Αργυρούλα Τζίζη Καταλάνου

**Εύφημη Μνεία απονέμεται στις ομάδες:**

Ομάδα: LANPOWER2

Μέλη: Ευάνθης Ερωτοκρίτου, Αλέξανδρος Κωνσταντίνου, Μαρίνος Νικολαΐδης

Καθηγήτρια: Ιφιγένεια Αρσιώτου

Ομάδα: BESTIES3

Μέλη: Σοφία Μπούστρα, Λύδια Παπαδημητρίου, Μαρία Τσαγγαρίδου

Καθηγήτρια: Στέλλα Χριστοδούλου

Ομάδα: ARCHIMEDES

Μέλη: Κωνσταντίνος Μαρκίδης, Αντρέας Χριστοδούλου

Καθηγήτρια: Γεωργία Στεφάνου